ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
8 ธ.ค. 2558

สรุปตลาดภาคเช้า 
ตลาดภาคเช้าปรับตัวลดลงในทิศทางเดียวกันกับตลาดรอบบ้าน โดยได้รับแรงกดดันจากผลการประชุม OPEC ที่ไม่สามารถระบุเพดานของการผลิตน้ำมันดิบในรอบ 6 เดือนข้างหน้าได้ จากการกลับมาของอิหร่าน สร้างความกังวลในฝั่งอุปทาน กดดันราคาน้ำมันดิบให้ปรับตัวลดลงจากราคาปิดวัน พฤหัส ราว 8% กดดันหุ้นพลังงานของไทยที่สะท้อนผลกระทบในช่วงวันหยุด
 
แนวโน้ม ภาคบ่าย
คาดดัชนีมีแนวโน้มทรงตัว จากแนวโน้มราคาน้ำมันดิบจะเริ่มทรงตัวในวันนี้ และเมื่อเทียบกับตลาด TIP ดัชนี SET ปรับตัวลงแรงกว่าตลาดต่างประเทศอย่างเห็นได้ชัด เราคาดหวังการทรงตัวได้ที่แนวรับ 1,315 จุด โดยคาดหวังแรงซื้อของนักลงทุนระยะยาวทั้งจากนักลงทุนที่ต้องการเงินปันผล และเม็ดเงินจาก LTF และ RMF สำหรับการเก็งกำไร แนะนำหุ้นที่ได้ประโยชน์จากราคาน้ำมันตกต่ำ AAV EPG และ SWC
 
วิเคราะห์ทางเทคนิค
EFORL  ราคาปิด 0.73 บาท แนวรับ  0.71 บาท
แนวต้าน 0.80 บาท แนว cut loss หากใกล้จะหลุด 0.69 บาท
กราฟ EFORL  ดิ่งตัวลงอย่างรุนแรง ทำให้ RSI เกิด Super oversold ระดับ 9% ซึ่งหาได้น้อยมากสำหรับหุ้นในตลาดที่มี RSI ตกต่ำลึกในระดับนี้ ซึ่งทางทฤษฏีจะเกิดการ rebound ได้อย่างแน่นอน ขณะที่แท่งเทียนกำลังไต่ระดับกลับ โดยอยู่ในระหว่างสร้างรูป Hammer หากสามารถปิดสูงกว่า 0.74 บาทจะยืนยันการดีดตัวในวันรุ่งขึ้น แนะนำเก็งกำไร
 
เด็กแนว
 
DIMET หายเงียบไปพักใหญ่สำหรับหุ้นสีที่จะมีพลังเข้ามาในไม่ช้า เจอสภาพตลาดรูดหุ้นก็เลยหลุดฟอร์ม แต่จากนี้ไปถือว่าน่าจับตา เนื่องจากนักวิเคราะห์ประเมินว่าประมาณปลายสัปดาห์นี้คณะกรรมการพลังงานน่าจะมีการประกาศผู้ที่ได้รับใบอนุญาตในการก่อสร้างโรงไฟฟ้าที่เกี่ยวกับโครงการของทหาร ซึ่งมีปริมาณไฟฟ้าล็อตใหญ่พอควร 
หนึ่งในนั้นเป็นไปได้มากกว่า DIMET ที่ได้ยื่นขอทำโรงไฟฟ้าผ่านทางบริษัทลูกคือ แพนด้า เอ็นเนอยี่ มีโอกาสที่จะได้ไม่ต่ำกว่า 5โรง หรือคร่าวๆ ประมาณ 50 MW ถ้าได้จริง ในช่วงกลางปีหน้าจะเริ่มจ่ายไฟ และรายได้จะรับรู้เข้ามายัง DIMET เต็มๆ พลิกโฉมบริษัทที่ขายสี มามีรายได้ก้อนโตในธุรกิจพลังงานทดแทน ราคาหุ้นที่ลงลึกแบบนี้น่าดักทางเก็งกำไร เพราะถ้าข่าวออกและบริษัทได้จริงราคาต้องกระฉูดแน่
กราฟ Dimet (120 นาที)เริ่มทรงตัวหลังจากหลุดเส้น down trend ทำให้เกิดการกดทับ แต่ RSI ที่ Oversold มาก ทำให้การ rebound จะเกิดขึ้นโดยคาดว่าอาจจะเด้งตัวขึ้นทำสอบระหว่าง 6.20-6.70 บาท  แต่เนื่องจากโวลุ่มยังเบาบาง แนะนำเก็งกำไรระยะสั้น